CELEX: 62017CA0506
Language: el
Date: 2018-11-28 00:00:00
Title: Υπόθεση C-506/17: Απόφαση του Δικαστηρίου (έκτο τμήμα) της 28ης Νοεμβρίου 2018 — Ευρωπαϊκή Επιτροπή κατά Δημοκρατίας της Σλοβενίας (Παράβαση κράτους μέλους — Περιβάλλον — Υγειονομική ταφή των αποβλήτων — Οδηγία 1999/31/ΕΚ — Άρθρο 14, στοιχεία β' και γ' — Άδεια λειτουργίας — Παύση της λειτουργίας των χώρων ταφής που δεν λαμβάνουν άδεια — Άδεια για την εκτέλεση των αναγκαίων έργων βάσει του εγκεκριμένου σχεδίου διευθέτησης του χώρου — Καθορισμός μεταβατικής περιόδου για την ολοκλήρωση του σχεδίου)

28.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/6
            
         
      Απόφαση του Δικαστηρίου (έκτο τμήμα) της 28ης Νοεμβρίου 2018 — Ευρωπαϊκή Επιτροπή κατά Δημοκρατίας της Σλοβενίας
      (Υπόθεση C-506/17) (1)
      
      ((Παράβαση κράτους μέλους - Περιβάλλον - Υγειονομική ταφή των αποβλήτων - Οδηγία 1999/31/ΕΚ - Άρθρο 14, στοιχεία β' και γ' - Άδεια λειτουργίας - Παύση της λειτουργίας των χώρων ταφής που δεν λαμβάνουν άδεια - Άδεια για την εκτέλεση των αναγκαίων έργων βάσει του εγκεκριμένου σχεδίου διευθέτησης του χώρου - Καθορισμός μεταβατικής περιόδου για την ολοκλήρωση του σχεδίου))
      (2019/C 35/08)
      Γλώσσα διαδικασίας: η σλοβενική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: αρχικά, E. Sanfrutos Cano και M. M. Žebre, στη συνέχεια E. Sanfrutos Cano, B. Rous Demiri και F. Thiran και, τέλος, E. Sanfrutos Cano και B. Rous Demiri, F. Thiran και C. Hermes)
      
         Καθής: Δημοκρατία της Σλοβενίας (εκπρόσωποι: J. Morela και N. Pintar Gosenca)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Δημοκρατία της Σλοβενίας, παραλείποντας να λάβει τα αναγκαία μέτρα:
                  
                              —
                           
                           
                              για την παύση της λειτουργίας, το αργότερο στις 16 Ιουλίου 2009, σύμφωνα με το άρθρο 7, στοιχείο ζ', και το άρθρο 13 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, των χώρων ταφής Dragonja, Dvori, Rakek-Pretržje, Bukovžlak-Cinkarna, Suhadole, Lokovica, Mislinjska Dobrava, Izola, Mozelj, Dolga Poljana, Dolga vas, Jelšane, Volče, Stara gora, Stara vas, Dogoše, Mala gora, Tuncovec-Steklarna, Tuncovec-OKP και Bočna-Podhom, οι οποίοι δεν έλαβαν, σύμφωνα με το άρθρο 8 της οδηγίας αυτής, άδεια συνέχισης της λειτουργίας τους, και
                           
                        
                              —
                           
                           
                              για τη συμμόρφωση, το αργότερο μέχρι τις 16 Ιουλίου 2009, του χώρου ταφής Ostri vrh προς τις απαιτήσεις της οδηγίας 1999/31, εξαιρέσει αυτών που αναφέρονται στο παράρτημα I, σημείο 1, της οδηγίας,
                              παρέβη τις υποχρεώσεις που υπέχει δυνάμει, αντιστοίχως, του άρθρου 14, στοιχείο β', και του άρθρου 14, στοιχείο γ', της οδηγίας 1999/31.
                           
                        
            
                  2)
               
               
                  Καταδικάζει τη Δημοκρατία της Σλοβενίας στα δικαστικά έξοδα.
               
            
         (1)  ΕΕ C 357 της 23.10.2017.